ঠাকুরপুকুর এসবি পার্ক সর্বজনীনেরব প্রতিমা সংরক্ষণের সিদ্ধান্ত রাজ্যের

কলকাতা: মর্ত্য ছেড়ে কৈলাসের উদ্দেশ্যে রওনা হয়েছেন মা দুর্গা। তবে উৎসব এখনও শেষ হয় নি বাঙালির মনে প্রাণে। আজ শহরে রয়েছে দুর্গাপুজোর কার্নিভাল। তবে বিসর্জন পর্ব থেকে ব্যাতিক্রম এবার ঠাকুরপুকুর এসবি পার্ক সর্বজনীন। কারণ, এবারও প্রতিমা নিরঞ্জন নয়। গত বছরের তা সংরক্ষণের সিদ্ধান্ত রাজ্য সরকারের। এবার রবীন্দ্র সরোবরের ‘মা’ সংগ্রহশালায় প্রতিমা সংরক্ষণ করা হবে। এর আগে গত বছর বেহালার চাঁদের হাটে প্রতিমা সংরক্ষণ করা হয়। রাজ্য সরকারের সিদ্ধান্তে উচ্ছ্বসিত পুজো কমিটির সদস্যরা।

ঠাকুরপুকুর এসবি পার্ক সর্বজনীনে এবার থিমে উঠে আসে মোগলমারি। মোগলমারি অঞ্চলের মাটির তলায় কথা বলে ইতিহাস। খননে উঠে এসেছে একের পর এক বৌদ্ধমূর্তি। কোনওটা ধ্যানমুদ্রা, কোনওটা অভয়মুদ্রা। ইতিহাসের নিদর্শন হিসাবেই রাজ্য সরকার এবার ওই দেবীপ্রতিমাকে সংরক্ষণের সিদ্ধান্ত নিয়েছে।

আরও পড়ুন: রবিবার পুজো কার্নিভাল, ভিড় সামলাতে চলবে বাড়তি মেট্রো

১৫৭৫ সালে মেদিনীপুর আর জলেশ্বরের (ওড়িশা) মাঝামাঝি তুকারুই নামে এক স্থানে মোগল ও পাঠানের যুদ্ধ হয়। সেই যুদ্ধে মুঘলদের বহু ক্ষয়ক্ষতি হয়। প্রাণ যায় অসংখ‌্য মুঘলের। সেই থেকেই হয়তো মোগলমারি নামের উৎপত্তি। থিমের সঙ্গে মানানসই দেবী প্রতিমা। তাতে বৌদ্ধধর্মের ছাপ স্পষ্ট। কারণ, বৌদ্ধধর্মের তারামূর্তির আদলে তৈরি প্রতিমা।

দেখুন খবর: